**NAVODILA ZA GOVORNI NASTOP – DEKLAMACIJA IN ANALIZA IZBRANE PESMI – 16. 3. 2020**

**Prebral/-a si izbrano pesem. Pripravi se na govorno poročanje.**

1. V uvodu boš napovedal/-a vsebino svojega govornega nastopa.

2. Poišči informacije o avtorjevem življenju in delu. Sošolcem **predstavi 3 podatke**, ki so se ti zdeli najbolj zanimivi, nenavadni in pojasni svojo odločitev.

2. Pesem boš **DEKLAMIRAL/-A** (prosto povedal tekoče, glasno, razločno, doživeto, s poudarki).

3. S pomočjo plakata boš **analiziral/-a vsebino** pesmi.

a) Pesem čitljivo in primerno veliko prepiši.

b) Razčleni pesem v naslednjih korakih:

– Predstavi vsebino pesmi: zapiši pesemske slike ali motive.

– Povej, kaj tebi pesem sporoča in zakaj ti je oz. ni zanimiva.

– Določi, ali je pesem izpovedna/lirska ali pripovedna/epska.

– Predstavi zunanjo zgradbo pesmi: število kitic in verzov.

– V pesmi označi zvočni slog: poišči rimane besede, določi rimo ter ritem.

– V pesmi poišči vsaj en primer pomanjševalnice/nenavadne/narečne/starinske/slengovske besede in ga pojasni.

– V pesmi poišči vsaj 3 primere različnih pesniških figur (metafora, poosebitev, okrasni pridevek, primera, pretiravanje, retorično vprašanje, stopnjevanje, vzklik, nagovor, ponavljanje).

– Pesem ilustriraj in utemelji svojo ilustracijo.

– Oblikuj 2 vprašanji o pesmi, ki bi ju postavil pesniku.

– Poišči še eno pesem drugega avtorja s podobno vsebino. Kaj imata pesmi skupnega in v čem se razlikujeta (npr. zunanja zgradba, pesniška sredstva)?

4. V zaključku boš pojasnil/-a, **kako doživljaš konec prve pesmi**.

Poleg deklamacije in vsebine je v ocenjevanje vključeno tudi **upoštevanje značilnosti slušnega prenosnika** (samostojen, prost, tekoč, razumljiv govor; očesni stik; uporaba slikovnih pripomočkov) ter **jezikovne pravilnosti in ustreznosti** (knjižni govor, bogato izražanje, slovnična in pravorečna pravilnost).

Želim ti uspešno pripravo in izvedbo govornega nastopa. Osnutek besedila mi pošlji do petka, 20. 3. 2020 na elektronski naslov: barbara.gorsic@ostpavcka.si

SEZNAM PESMI:

1. Saša Vegri: V rumenem popoldnevu TINE MATOH
2. Saša Vegri: Moje srce je ožgana puščava MARKO SAMEC
3. Saša Vegri: Družina TINKARA KREVS
4. Saša Vegri: Čarovnice iz stolpnice – NUŠA ZAJC
5. Janet Menart: Ljubezen moja je … - SIMON KOVAČIČ
6. Janez Menart: Spoznal sem - JAN BARBO
7. Ivan Minatti: V mladih brezah tiha pomlad – LEA KAVŠEK
8. Ivan Minatti: Njena ljubezen - ANŽE FARTELJ
9. Ivan Minatti: Naivna romanca – JURE BARBO
10. Ivan Minatti: Pa bo pomlad prišla – ŠPELA KREVS
11. Ivan Minatti: Ko bom tih in dober - MAJA BERK
12. Ivan Minatti: Jaz sem drevo – NIKA KREVS
13. Tone Pavček: Pesem GAŠPER KASTELIC
14. Bina Štampe Žmavc: Špela čarovnica TAMARA GALIČ
15. Niko Grafenauer: Lepota MATJAŽ RUS
16. Niko Grafenauer: Strah MATIC CEGNAR

Večino pesmi najdete na spletu. Če imate težave s tem, da pesem poiščite, mi javite.